「最仙女團長」Rina爆戀情 秘密同居細4年球星
2024年04月24日 12:02
東網電視
更多新聞短片
台灣啦啦隊「樂天女孩」成員Rina(謝艾娜),有着玲瓏浮凸好身材嘅佢,不時喺社交網大派福利騷Quali,加上清新脫俗嘅氣質,更係圈粉無數。而據台媒報道,Rina上月被發現喺桃園市龜山區,同職籃桃園璞園領航猿隊球星陳昱瑞,喺居酒屋撐枱腳,用餐完畢後由Rina揸車番去一處住宅區,直到隔日凌晨都未見2人出門,直到翌日下午1時許,陳昱瑞出門拎外賣,而2人更直至下午4點先一齊從大門離開,似乎正處於熱戀期。
事實上,身兼多職嘅Rina同時有着健身教練、舞蹈老師及廣告演員等身份,多才多藝嘅佢目前更係啦啦隊嘅應援團團長,加上一對招牌美腿,每次現身都會惹起熱議,亦因為有着出眾嘅曼妙身材,有着「球場上的百變女王」嘅美名。